Template:2010/JimmyLetterK/el

Είμαι εθελοντής.

Δεν πληρώνομαι ούτε ένα λεπτό για την δουλειά μου στην Βικιπαίδεια, ούτε επίσης οι χιλιάδες άλλοι εθελοντές συγγραφείς και συντάκτες. Όταν ίδρυσα την Βικιπαίδεια, μπορούσα να την κάνω μια κερδοσκοπική εταιρία με διαφημιστικά μπάνερ, αλλά αποφάσισα να κάνω κάτι διαφορετικό.

Η επιχειρηματικότητα είναι μια χαρά. Η διαφήμιση δεν είναι κακή. Αλλά δεν ανήκουν εδώ. Όχι στην Βικιπαίδεια.

Η Βικιπαίδεια είναι κάτι ξεχωριστό. Είναι κάτι σαν βιβλιοθήκη ή δημόσιο πάρκο. Είναι σαν ένα ναός για το νου. Είναι ένας χώρος όπου όλοι μπορούμε να πάμε για να σκεφτούμε, να μάθουμε, να μοιραστούμε την γνώση μας με άλλους. Είναι ένα μοναδικό ανθρώπινο εγχείρημα, το πρώτο του είδους του στην ιστορία. Είναι ένα ανθρωπιστικό εγχείρημα με σκοπό να φέρει μια ελεύθερη εγκυκλοπαίδεια σε κάθε άνθρωπο στον πλανήτη.

Σε κάθε άνθρωπο.

Αν όλοι οι 400 εκατομμύρια χρήστες της Βικιπαίδειας δώριζαν $1 ο καθένας τους, θα είχαμε 20 φορές περισσότερα από τα χρήματα που χρειαζόμαστε. Είμαστε μια μικρή οργάνωση, και δουλέψαμε σκληρά αυτά τα χρόνια για να παραμείνουμε λιτοί και οικονομικοί. Εκτελούμε την αποστολή μας και αφήνουμε σε άλλους τη σπατάλη.

Για να το κάνουμε αυτό χωρίς να καταφύγουμε σε διαφημίσεις, χρειαζόμαστε εσάς. Είστε εσείς που κρατάτε το όνειρο ζωντανό. Είστε εσείς που δημιουργήσατε την Βικιπαίδεια. Είστε εσείς που πιστεύετε ότι ένας τόπος ήσυχου συλλογισμού και μάθησης αξίζει.

Αυτή τη χρονιά, παρακαλώ σκεφτείτε να κάνετε μια δωρεά €20, €35, €50 ή οτιδήποτε μπορείτε για να προστατεύουμε και να διατηρούμε μαζί την Βικιπαίδεια.

Ευχαριστώ,

Jimmy Wales

Ιδρυτής της Βικιπαίδειας